
UR2018-000684/05.03.2018

RAPORTULE INFORMĂRII ŞI CONSULTĂRII PUBLICULUI 

Etapa 2 - etapa elaborării propunerilor PUZ şi RLU aferent, de informare şi consultare a publicului cu privire la documentaţia:
-Plan Urbanistic Zonal - ,,Zona rezidentiala mixta cu regim de construire deschis, adiacent unei artere principale de trafic”, 
-Amplasament: str. Oraviţa nr. 2, Timişoara,
- Beneficiar PECICAN ARSENIU HANZI, 
- Proiectant SC Solar Tech Solutions SRL;

Detalii privind tehnicile şi metodele utilizate de solicitant pentru a informa şi a consulta publicul:
Cetăţenii au fost invitaţi să transmită observaţii referitoare la documentaţia P.U.Z. disponibilă la Biroul Avizare Conformităţi PUG/PUD /PUZ din cadrul Directiei Generale de Urbanism si Dezvoltare Urbana şi afişată pe site-ul www.primariatm.ro, în perioada 26.01.2018 – 19.02.2018. În acest scop, beneficiarul documentatiei a amplasat un panou pe parcela care a generat planul urbanistic zonal iar Directia Generala de Urbanism si Dezvoltare Urbana a amplasat 4 panouri (3 panouri pe teritoriul zonei studiate prin P.U.Z. si 1 panou la sediul Primariei Municipiului Timisoara), conform   Anexei 2 din H.C.L. nr. 183/08.05.2017  privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului , au fost notificati cetatenii ale caror proprietati sunt direct afectate de propunerile PUZ, prin adrese expediate prin poştă  şi prin publicarea anunţului pe site-ul www.primariatm.ro.

Proprietari notificaţi: 
- SC PERUVISION SRL - Str. Oravita nr. 2/D; 
- Proprietari imobile str. Oravita nr. 1, 3;
- Proprietari imobile str. Stuparilor nr. 12, 14, 16, 18, 18 A, 20, 22, 24, 26 – 28, 30, 34, 36, 38, 40 A, 40 B, 42, 44 (17buc);
- Proprietari imobile str. Albinelor nr. 29, 31, 33, 35, 37 – 39, 41, 43, 45, 47, 51, 53, 55, 55/A, 57 (14 buc).
Documentaţia  disponibilă  la Compartimentul Avizare Conformităţi PUG/PUD /PUZ, nu a fost consultată de nici o persoana.  La intalnirea cu proiectantul SC Solar Tech Solutions SRL, organizata in data de 06.02.2018, intre orele 14,00 – 15,00, la sediul PMT – Directia de Urbanism, s-au prezentat 4 persoane din partea publicului interesat. In timpul dicutiilor au fost formulate obiectii referitoare la amplasarea locului de joaca pentru copii si a parcarilor. 
La aceste observatii, proiectantul a raspuns prin adresa : RU2018-000050/09.02.2018. Conform acestui raspuns:
1. Locul de joaca pentru copii va fi mutata in zona aflata in spatiul verde dintre imobilul propus si cladirea Peruvision SRL;
2. Referitor la locurile de parcare, se va reglementa necesitatea de a planta o perdea vegetala intre locurile de parcare si imprejmuire, cu inaltimea de pana la 4-5 m;
3. Referitor la proximitatea cladirii fata de cladirile existente – reglementarile respecta legislatia in vigoare cu privire la distanta fata de limitele laterale ale parcelei pentru regimul de inaltime P+4E pentru corpul adiacent strazii Oravita si P+2+Er pentru corpul B aflat in partea posterioara a parcelei. Studiul de insorire demonstreaza ca nu vor fi afectate locuintele proxime. De asemenea, prin regimul de inaltime anterior mentionat si perdeaua de vegetatie propusa, impactul asupra vecinatatilor va fi minim.

Având în vedere că s-au parcurs procedurile prevăzute de  H.C.L. nr. 183/08.05.2017 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului ,, Etapa 2 – etapa elaborării propunerilor PUZ şi RLU aferent, de informare şi consultare a publicului cu privire la documentaţia Plan Urbanistic Zonal - ,,Zona rezidentiala mixta cu regim de construire deschis, adiacent unei artere principale de trafic”, str. Oraviţa nr. 2, Timisoara,  beneficiar PECICAN ARSENIU HANZI, proiectant: SC Solar Tech Solutions SRL., a fost finalizată şi se va putea începe  circuitul legal  de avizare.

        ARHITECT SEF
Emilian Sorin CIURARIU

